ออมสินพร้อมควักจ่ายช่วยน้ำท่วม
ออมสินควักช่วยน้ำท่วม5พันบาท/ครอบครัว พร้อมจ่ายให้ก่อนหากรัฐยังไม่พร้อมจัดสรรเงินส่งแบงก์ ใช้หลักฐานบัตรประชาชนใบเดียว
1 พ.ย. 2553

ออมสินควักช่วยน้ำท่วม5พันบาท/ครอบครัว พร้อมจ่ายให้ก่อนหากรัฐยังไม่พร้อมจัดสรรเงินส่งแบงก์ ใช้หลักฐานบัตรประชาชนใบเดียว
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารพร้อมจ่ายเงินชดเชยครอบครัวละ 5,000 บาท ตามมาตรการของรัฐบาล ที่จะช่วยประชาชนที่ได้รับผลกระทบจากภัยน้ำท่วม ซึ่งหากรัฐบาลยังไม่สามารถจัดสรรเงินให้ธนาคารได้ทัน ธนาคารสามารถสำรองจ่ายเงินให้ก่อนได้
สำหรับขั้นตอนมาขอรับเงินชดเชย เบื้องต้นจากการหารือกับหน่วยงานที่เกี่ยวข้อง จะจัดสรรให้เป็นรายครัวเรือน ครัวเรือนละ 5,000 บาท โดยเจ้าบ้านนำเพียงบัตรประชาชนมาของรับเงินที่ธนาคาร หากธนาคารตรวจสอบข้อมูลกับที่รัฐบาลส่งมา ก็จะจ่ายเงินให้กับผู้เดือดร้อนทันที
ด้านนายรังสรรค์ ศรีวรศาสตร์ อธิบดีกรมบัญชีกลาง เปิดเผยว่า ในวันที่ 2 พ.ย. จะลงพื้นที่จังหวัดอยุธยา ปทุมธานี และนนทบุรี เพื่อหารือกับผู้ว่าราชการจังหวัด สอบถามว่ามีปัญหาจากการเบิกจ่ายงบช่วยเหลือในส่วนใดหรือไม่ หากพบว่าเงินที่ได้รับจัดสรรไม่เพียงพอก็จะอนุมัติให้เพิ่ม ซึ่งกรมบัญชีกลางมีอำนาจอนุมัติให้ 200 ล้านบาท
นายรังสรรค์ กล่าวว่า ภายในสัปดาห์นี้ คณะกรรมการว่าด้วยการพัสดุ (กวพ.) จะประชุมหารือว่าจะมีการขยายเวลาส่งมอบงาน ให้แก่เอกชนที่ได้รับงานก่อสร้างโครงการและอยู่ในพื้นที่ที่ประสบอุทกภัยเพราะหากไม่ช่วยเหลือจะมีปัญหาเอกชนทำผิดสัญญาส่งมอบงานไม่ทันต้องเสียค่าปรับ